ΚΑΝΟΝΙΣΜΟΣ (ΕΚ) αριθ. 1455/97 ΤΗΣ ΕΠΙΤΡΟΠΗΣ της 25ης Ιουλίου 1997 για τον καθορισμό, για την περίοδο 1997/98, της ελάχιστης τιμής που καταβάλλεται στους παραγωγούς για τα αποξηραμένα δαμάσκηνα, και περί του ποσού της ενίσχυσης στην παραγωγή δαμάσκηνων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 3 παράγραφος 3, καθώς και το άρθρο 4 παράγραφος 9,

Εκτιμώντας:

ότι ο κανονισμός (ΕΚ) αριθ. 504/97 της Επιτροπής, της 19ης Μαρτίου 1997, περί καθορισμού των λεπτομερειών εφαρμογής του κανονισμού (ΕΚ) αριθ. 2201/96 όσον αφορά το καθεστώς ενίσχυσης στην παραγωγή στον τομέα των μεταποιημένων προϊόντων με βάση τα οπωροκηπευτικά (2), έχει ορίσει, στο άρθρο 2, τις προθεσμίες των περιόδων εμπορίας 7

ότι τα κριτήρια καθορισμού της ελάχιστης τιμής και του ποσού της ενίσχυσης στην παραγωγή καθορίζονται στο άρθρο 3 και στο άρθρο 4, αντιστοίχως, του κανονισμού (ΕΚ) αριθ. 2201/96 7

ότι οι κατηγορίες αποξηραμένων δαμάσκηνων και δαμάσκηνων για τις οποίες, αντιστοίχως, έχει καθοριστεί ελάχιστη τιμή και ενίσχυση καθορίζονται στο άρθρο 3 του κανονισμού (ΕΟΚ) αριθ. 1709/84 της Επιτροπής, της 19ης Ιουνίου 1984, για τις ελάχιστες τιμές που πρέπει να πληρωθούν στους παραγωγούς, και τα ποσά της ενίσχυσης στην παραγωγή, για ορισμένα μεταποιημένα οπωροκηπευτικά που έχουν επιλεγεί για την ενίσχυση στην παραγωγή (3), όπως τροποποιήθηκε τελευταία από τον κανονισμό (ΕΟΚ) αριθ. 2322/89 (4) 7 ότι χρειάζεται, επομένως, να καθοριστεί η ελάχιστη τιμή καθώς και η ενίσχυση στην παραγωγή για την περίοδο 1997/98 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1997/98:

α) η ελάχιστη τιμή που προβλέπεται στο άρθρο 3 του κανονισμού (ΕΚ) αριθ. 2201/96 ανέρχεται σε 193,523 Ecu ανά 100 kg καθαρού βάρους παραδοτέο στην εκμετάλλευση του παραγωγού, για τα αποξηραμένα δαμάσκηνα που είναι παράγωγα των δαμάσκηνων Ente της κατηγορίας μεγέθους που αντιστοιχεί σε 66 φρούτα ανά 500 γραμμάρια 7

β) η ενίσχυση στην παραγωγή που προβλέπεται στο άρθρο 4 του εν λόγω κανονισμού ανέρχεται σε 80,261 Ecu ανά 100 kg καθαρού βάρους για προϊόντα που έχουν ως πρώτη ύλη δαμάσκηνα που είναι δυνατόν να προσφερθούν για κατανάλωση από τον άνθρωπο και που προέρχονται από δαμάσκηνα Ente της κατηγορίας μεγέθους που αντιστοιχεί σε 66 φρούτα ανά 500 γραμμάρια 7

Άρθρο 2

Σε περίπτωση που η μεταποίηση λαμβάνει χώρα εκτός του κράτους μέλους στο οποίο έχει καλλιεργηθεί το προϊόν, το εν λόγω κράτος μέλος παρουσιάζει στο κράτος μέλος που καταβάλλει την ενίσχυση στην παραγωγή, το αποδεικτικό στοιχείο της πληρωμής της ελάχιστης τιμής στον παραγωγό.

Άρθρο 3

Ο παρών κανονισμός τίθεται σε ισχύ την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 297 της 21. 11. 1996, σ. 29.

(2) ΕΕ αριθ. L 78 της 20. 3. 1997, σ. 14.

(3) ΕΕ αριθ. L 162 της 20. 6. 1984, σ. 8.

(4) ΕΕ αριθ. L 220 της 27. 9. 1989, σ. 58.